Sérstaklega þegar þúsundir manna reyna að panta sér flug á sama áfangastaðinn til að reyna að verða hluti af einhverju ógleymanlegu . Það má kalla svona lagað íslenska-draums-heilkennið , nema í stað þess að braska með Ópal-sígarettur átti að smyrja vasana með smálánum órvæntingafullra Íslendinga með því að leigja flugvélar eða bjóða upp á milligöngu um miða með súrrealískri álagningu . Fyrir utan barinn voru þúsundir Íslendinga á öllum aldri , fjölskyldufólk , djammhetjur , forstjórar , lagerstarfsmenn og allt þar á milli , að kyrja þetta fræga fagn . Blessi Frakka . Þykkir , veðurbarnir og sólbrunnir menn á fertugsaldri á síðustu metrum yfirdráttarheimildar , síðustu skrefum andlegrar inneignar og korteri frá lifraskemmd voru eins og Brad Pitt heiðarlegu og jákvæðu knattspyrnubullunnar í nokkra daga . Kannski voru þeir saddir eftir þann ótrúlega árangur sem þeir höfðu þegar náð . Kannski var bensínið á örþreyttum búkunum búið eftir þær ótrúlega aðfarir og fórnir sem þeir höfðu sýnt af sér í fyrri leikjum . Ég man varla eftir því að hafa séð íslenskt landslið vera svona rosalega yfirspilað , og ég er búinn að sjá nær alla landsleiki , oft á tíðum afar slakra , landsliða okkar frá því snemma á níunda áratugnum . Það er í þessu ljósi sem seinni hálfleikurinn var svo stórkostlegur . Hversu mörg landslið sem keppa á EM myndu hafa karakter í að setja kassann út , 4 - 0 undir í hálfleik , og reyna eins og ljón að vinna leikinn . Tugir þúsunda Íslendinga hafa fylgt liðinu , í nokkrum hollum , og ásamt leikmönnunum búið til eftirminnilegustu sögu yfirstandandi EM . Söguna um pinkulitla liðið með sturluðu áhorfendurna sem gat . Þrátt fyrir að íslenska liðið væri að skíttapa þá sungu og klöppuðu íslensku stuðningsmennirnir stanslaust . Þessi leikur snérist alls ekki bara um það sem var að gerast á vellinum , heldur var hann uppskeruhátið mótsins í huga Íslendinganna á pöllunum . Lokapunkturinn var fögnuðurinn á Austurvelli í gær þegar strákarnir snéru aftur heim til að taka „ Huhh “ - ið með þjóðinni , fyrir heimsbyggðina . Næstu vikur verða erfðar þeim sem lengst höfðu verið erlendis og barist í því sem Big-Pete kallaði stærstu víkingainnrás inn á meginland Evrópu frá elleftu öldinni . Maður getur ímyndað sér að nú taki við átök við afleiðingarnar , jafnt líkamlega , andlega og fjárhagslega . Skrefin í bankann og samtölin við makann verða ugglaust þung . Lagerstarfsmaðurinn fer aftur á lagerinn . Fólkið utan af landi fer aftur þangað og við borgarbúarnir aftur í Latté-sollinn . Við á Kjarnanum göngum bjartsýn og einbeitt inn í nýtt ár og þökkum lesendum fyrir það traust sem þeir sýna með því að styrkja Kjarnann . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .